Tiltale for overtrædelse af straffelovens § 216, stk. 1 og § 218, jf. til dels § 225 – voldtægt og voldtægt ved andet seksuelt forhold end samleje samt straffelovens § 232 – blufærdighedskrænkel... Vis mere
Ret: Retten i Esbjerg (1. instans)
Faggruppe: Straffesag — Nævningesag
Sagsemner: Forurettede og vidner;
Seksual forbrydelser;
Strafferetlige sanktioner og andre foranstaltninger;
Udlændinge;

/

DOMSRESUMÉ – STRAFFE

19. januar 2023

Dom i nævningesag om bl.a. voldtægt

En 24-årig mentalt retarderet mand fra By 1 er ved Retten i Esbjerg dømt for voldtægt,
andet seksuelt forhold og blufærdigheds-krænkelse over for to unge
udviklingshæmmede mænd

Sagsnummer: SS-3979/2022

Sagen kort fortalt

Manden, der er født i Norge, men har tilbragt det meste af sin barndom og voksenliv i
Danmark, var tiltalt for to forhold af voldtægt og andet seksuelt forhold end samleje
begået i april 2021 på et bosted i By 1, hvor han skulle have gennemført analt samleje
og have taget den forurettedes penis i munden under anvendelse af vold eller trussel
om vold, herunder med en kniv, uden samtykke og udnyttelse af den forurettedes
mentale retardering. For begge forhold var der rejst en subsidiær tiltale om at have
gennemført samme handlinger uden samtykke, idet den forurettede på grund af sin
mentale retardering var i en tilstand og/eller situation, hvor han ikke var i stand til at
modsætte sig handlingerne.

Manden var i et tredje forhold tiltalt for i juni 2022 at have krænket en
udviklingshæmmet mands blufærdighed ved at have berørt manden i skridtet og
mellem ballerne uden på tøjet.

Den tiltalte, der ikke tidligere var straffet, nægtede sig skyldig.

Dommens resultat

Rettens flertal fandt det bevist, at den tiltalte under udnyttelse af den forurettedes
mentale retardering havde gennemført ét analt samleje og taget den forurettedes
penis i munden to gange, men uden anvendelse af vold eller trussel om vold, herunder
kniv. Retten fandt det videre bevist, at handlingerne var sket uden samtykke, men
fandt det ikke bevist, at den forurettede alene grundet sin mentale retardering havde
været i en situation eller tilstand, hvor han var ude af stand til at sige fra.

To nævninger fandt det ikke bevist, at tiltalte var skyldig i voldtægt ved analt samleje
og ville frifinde tiltalte for denne del af tiltalen.

Den forurettede blev tilkendt en godtgørelse for tort på 45.000 kr.



/

Retten fandt det videre bevist, at den tiltalte i det tredje forhold var skyldig efter tiltalen
om blufærdighedskrænkelse. Denne forurettede blev tilkendt en godtgørelse for tort på
7.000 kr. Den tiltalte blev dømt til anbringelse i en institution for personer med
vidtgående psykiske handicap og blev samtidig meddelt en advarsel om udvisning
efter anklagerens påstand herom.
 
Tiltalte vil inden for 14 dage beslutte, om dommen skal ankes.
 
Afgørelsesdato
 
Dommen blev afsagt af Retten i Esbjerg den 19. januar 2023.
 



/